SIMPSONOVCI
MAJSTROVSKÝ RYBÁR KONČÍ
Teraz správy z domova. Abe Simpson, majster rybár, končí.
Presne tak, nejde o „žiabre“ klamstvo.
Po ulovení 20. výhry v rybárskom derby
vešia svoju kariéru na „háčik“.
Ako ďalší je „tuniaky“ „pstruhujúci“ príbeh
o miestnom „karasávcovi“, ktorý sa „pĺži“ za „mrenami“
a po nociach ich „šťuká“ „šabľou“.
Prečo ste sa rozhodli skončiť teraz, Abe?
Chcem skončiť na vrchole, po 20 výhrach za sebou,
a odovzdať svoj jediný svetský talent svojmu synovi.
NOVÉ NUDNÉ HOBBY LIEČI STARÉ RANY
Zajtra prevezme Simpsonovské rybárske žezlo.
Ak to sledujú nejaké ryby:
ide si po vás!
Je sexi, keď si v správach a nie kvôli niečomu zlému.
Tie ryby by sa mali triasť.
Tie ryby sa vôbec nemusia triasť.
Nikdy nič nevyhrávam.
Prečo si otec myslí, že tú rybársku súťaž vyhrám?
Možno preto, že musíš iba sedieť a držať udicu.
To sú až dve veci.
JAZYKOVÁ UČEBŇA STÁLE OVLÁDANÁ SRŠŇAMI
LEPIDLO NA KRIEDY
Prepáčte, že som sem len tak vtrhla.
Hlásim sa do najvýberovejšieho letného tábora v štáte.
Odmietajú aj hyperaktívne deti zo Silicon Valley.
SPRINGFIELDSKÁ UNIVERZITA TÁBOR
Dúfala som, že mi napíšete odporúčanie.
Odporúčanie?
To odo mňa ešte nikto nikdy nechcel.
Najčastejšie píšem sudcom žiadosti o zľutovanie.
Ak ma vezmú do tábora Springfielskej univerzity,
pomôže mi to dostať sa na Amherstský letný žiacky seminár,
z ktorého sa chodí na sústredenie morskej biológie UC Santa Cruz,
vďaka čomu ma určite vezmú na Oberlinský denný filozofický tábor
s možnosťou prespania.
Nuž, tuším,
že môj balíček programov Edu-95 má aj šablónu na odporúčania.
NAČÍTAVANIE Zrušiť
Nezabúdajte, že som sa našej triede starala o škrečky.
A predsedala som umeleckému krúžku.
A zorganizovala som zbierku na ekologické sieťky na vlasy pre kuchárky.
Rozumiem.
„Veľa záujmov.“
Tlačiť.
Nechajte tak.
SPRINGFIELDSKE RYBÁRSKE DERBY
Vitajte na každoročnom Springfieldskom rybárskom derby,
ktoré sponzoruje Duff maskáčový.
Srnky neuvidia, že ste opití.
EMERITNÝ ŠAMPIÓN
Teraz emeritný šampión slávnostne nahodí prvú udicu.
Otec, prečo si myslíš, že mám šancu? Nikdy nič nevyhrávam.
Neverím tebe. Verím Simpsonovským rybárskym génom.
Konečne odovzdám niečo iné ako chronické vulgárne gestá.
Máme za sebou už tri hodiny tejto nervydrásajúcej súťaže.
To znamená, že na našich odhodlaných bojovníkov už útočí únava zadku.
Keby som chcel oca sledovať, ako sedí a nič nerobí, šiel by som za ním do práce.
Mamka, ostatní, ktorí sa hlásia do tábora, určite práve robia niečo prospešné.
Ja tu len postávam, zatiaľ čo ma slnko opaľuje okolo náhrdelníka.
Určite sa tam dostaneš. Ty sa dostaneš všade.
Môžem zbierať odpadky, vyberať naplavené drevo,
dávať pozor, aby bobry neohrýzali vyplavené ruky figurín.
Prepáč, Marge, môžeš šepkať tichšie? Snažím sa tu rybárčiť.
Musím sa troška povoliť.
Čo to má byť? Berte to! Berte...
Homie!
Na výhru potrebujete rybu ťažšiu ako 3,3 kilogramy.
Ukáže sa nejaká taká?
To sa dozvieme už čoskoro.
Keď pitváte svoj úlovok,
máte už po krk mŕtvych a vyčítavých rybacích pohľadov?
Potrebujete Šťastnú kuklu.
Presne tak, rybička. Užívaš si to.
Zahrajte si aj mobilnú hru Šťastná kukla.
A ryba Homera Simpsona váži 4,7 kila.
Máme tu víťaza!
Nikdy som nič nevyhral. Čo mám teraz robiť?
Môj šikovný synček, nikdy som ťa nemal radšej.
Ďakujem, ocko.
A ja teraz môžem upiecť výhernú rybu svojho manžela.
Celý dom bude smrdieť po víťazstve.
Čože? Tak odtiaľto pochádzajú guličky? Ako perly z homárov?
Ako sa tam dostali moje guličky do praku?
Zaťažil si moju rybu guličkami?
Nemohol som si pomôcť. Sledovať ťa prehrávať bolo nudné.
Takže som vlastne nevyhral. Podvádzal si!
Môj šikovný synček, nikdy som ťa nemal radšej.
POŽIARNE CVIČENIE ZRUŠENÉ PRE SKUTOČNÝ POŽIAR
„Sága o Oregonskej ceste“. Báseň Milhousa Van Houtena.
„Vyrazili sme smerom k veľkej vode, lebo tam vraj bolo veľmi dobre.“
Prišiel som vziať Barta Simpsona k lekárovi.
Som objednaný?
Áno, k viacerým. Si riadne chorý.
„Pri stavaní stanov pomáhali všetci ujovia a tety.
Naša prvá večera bola mäsové guľky a špagety.“
Tadeto sa k lekárovi nejde.
Nejdeme k žiadnemu lekárovi.
Takže nie som chorý?
To neviem. Každému niečo je.
Ideme spolu podvádzať.
Keď som vďaka tvojim guličkám vyhral súťaž,
bol to môj najväčší otcovský zážitok.
Chcem ten pocit zažiť znova.
MAJSTROVSTVÁ SPRINGFIELDU V HÁDZANÍ ŽABIEK
UMIESTNENIE
Ako sa dá podvádzať v žabkách?
Neviem. Vymýšľať podvody dopredu mi prišlo nečestné.
Dokonalé.
Veľká obálka s rozhodnutím z tábora.
Určite sú to dobré správy.
To je moja poistka, mamka. Jasné, že sa tam dostanem.
Tábor Florida State je čistý cirkus.
Prečo sa mi ešte neozvali?
Janey sa ozvali už zo všetkých táborov, aj z prestížnych.
Napísala esej o imigrácii svojej babky.
Prišla z Ottawy. Sotva sa dá nazvať imigrantkou.
Neskôr uvidíte
LIV Pickleball Tour z Rijádu, kde je 45 stupňov
a akcia prihára.
Teraz je však čas na športové hádzanie žabiek.
Pri novom športovom obsahu sa už fakt chytajú každej slamky.
Hej. A po tomto ide chytanie slamiek.
Na breh prichádza minuloročný majster Cletus Spuckler.
Diváci doma môžu vidieť, že na topánkach nemá slávnu fajočku Nike,
ale sú to pijavice na jeho bosých nohách.
A hádže.
22 skokov!
Za tento hod by sa nemusel hanbiť ani nebohý Hop-Šup Anderson.
Svojej vdove nezanechal nič.
Ako ďalší prichádza Homer Simpson.
Nováčik, ktorý používa rovnaké vybavenie ako naši profesionáli,
plochý kameň zo zeme.
46 skokov.
Moja túra sem takmer až stála za to.
Toto. Pre toto to robíme. Vzrušenie z podvodu.
Cítim ho až v krvi.
Ako šňupanie zvyškov stieracích žrebov alebo zvolenie za kráľa planéty burgerov.
Vieš, oco, vždy, keď som predtým podvádzal...
Na testoch v škole, na covid...
Vždy som mal určité výčitky.
Ale po podvádzaní s tebou sa cítim super.
Môžeme si to zopakovať?
Synak, nikdy neprestaneme.
TURNAJ V CORNHOLE
No tak, poďme podvádzať
Poctu lenivosti a rebelstvu vzdať
Sódu objednaj a malinovku načapuj
Na letisku zaklam A prvý na let nastupuj
Sfalšuj tweet A predaj akciu nakrátko
Maj prasa ako svoje podporné zvieratko
Sme dvojčlenní prefíkaní darebáci Podvádzaním spojení otec a syn
Úprimne, úprimnosť nefunguje Až vďaka nepleche dobre nám je
REKTÁLNY ODKAZOVAČ
Nechaj sa vypísať Aby si sa mohol učiť
Na esej ti stačí ChatGPT použiť
Jeho – Jej
Hej
TURNAJ VO FACKOVANÍ
Po prehre obviň súpera
Povedz, že si invalid A preskočíš každý rad
SPREJ NA ZNECITLIVENIE
Dávno som hľadal Podvodníka tak spriazneného
Podvedieme všetkých
No nikdy nie jeden druhého
Bart, konečne rozumiem, prečo by sa niekto stal otcom úmyselne.
Toto je najlepší týždeň môjho života.
Aj môjho. A to môj život nie je katastrofa ako ten tvoj.
Nezdá sa ti, že je divné,
že tvoj ocko odrazu vyhráva toľko súťaží a cien?
Hej, všimla som si.
Asi som len predpokladala, že americké športy majú nízke nároky.
Ahoj, zlatko.
Chceš toto dámske maskovacie oblečenie, ktoré som vyhral za vypľúvanie tabaku.
Musíme sa porozprávať, Homer.
Rád sa rozprávam. Ale nemám rád, keď sa musíme porozprávať.
Vyhrávaš súťaže v činnostiach, ktoré si predtým nikdy neskúsil.
Prepáč, ale musím sa ťa to opýtať. Podvádzaš?
POKROVÝ MAJSTER ŤAŽKÁ VÁHA
Nedokážem ti klamať.
Počkaj, to je lož. Dokážem a aj som to v minulosti robil.
Ale teraz to neurobím.
Podvádzam, ale nie kvôli cenám či sláve.
S Bartom podvádzame spolu ako tím.
Tak trávime čas ako otec so synom.
Nemôžete robiť niečo iné? Čo takto trénovať jeho futbalový tím?
Futbal? Myslíš podplácať rozhodcov? Veď to je nuda.
Také podvádzanie otca a syna nezblíži.
Máme zvláštne puto ako LaVar a Lonzo Ballovci
alebo Cecil a Prince Fielderovci, kým sa nerozhádali.
Nie. Podvádzanie je zlé.
Možno by si mal nájsť iný spôsob, ako si so synom utvoriť puto.
Čo takto byť dobrý otec?
Za to nedostanem vodný skúter.
Marge, stále vravíš, že chceš, aby naše deti boli úspešné.
Nepodvádzať možno znamená ukracovať ich.
Obnoviť.
Nič.
Obnoviť.
VÝSLEDKY PRIJÍMAČIEK DO TÁBORA
Stále nič. Obnoviť.
Točiaca sa dúha!
Nič.
Lisa Simpsonová. Som z tábora Springfieldskej univerzity
a s radosťou ti oznamujem,
že si bola prijatá na náš letný program.
Som prijatá?
To je vynikajúce!
Ďakujem!
Je od vás milé, že ste mi to prišli povedať osobne.
Ako trénerka veslárstva
rada osobne vítam všetky nové členky
nášho táborového veslárskeho tímu.
Čože? Veslárstvo?
Tvoje fotky na prihláške boli úžasné.
Môžeš veslovať kdekoľvek v lodi.
Ako štrog, háčik aj motor.
Čože?
Vidíme sa v tábore. Tu máš tričko.
TÁBOR SPRINGFIELDSKEJ UNIVERZITY VESLÁRI
Činnosti: Súťažné veslárstvo
Niekto mi do prihlášky pridal upravené fotky.
A ja viem kto.
SPRINGFIELDSKÉ SEKEROVÉ DNI
Ty si za mňa podvádzal!
Čo? To nie.
Čo sa stalo, zlatko?
Ocko a Bart moju hlavu prilepili na olympijskú veslárku,
aby ma vzali do tábora.
To sme neurobili. Prečo by sme pomáhali niekomu, kto je už aj tak šikovný?
Teraz čuš. Oco je vo finále.
Hrá o elektrické auto, ktoré bolo skonvertované späť na benzínové.
Podvádzal si už pri každom hlúpom športe na svete.
Stavila by som sa, že podvádzaš aj pri tomto hlúpom športe.
Moja noha.
Lisa.
Veľa z týchto hádzačov sekier má v autách zbrane.
Čoho sa bojíš? Že uvidia toto?
SUPER MAGNET PRITIAHNE AJ ŠIROČINU
Magnet.
Ak podvádzaš teraz,
o čo, že si podvádzal aj pri ostatných veciach, ktoré si prekvapivo vyhral?
Boli sme okradnutí.
O naše ceny a česť.
Po nich!
Ustúpte. Som majster v hádzaní sekier.
Môj kýpeť.
Nenechajte tých podvodníkov zdrhnúť.
Počujte, mýlite sa. Nepodvádzali sme.
Rýchlo. Sadnime na štvorkolky, ktoré sme vyhrali podvodom.
Tuším sme vás práve obrali aj o pomstu.
TOFU PRE NESLNIEČKAROV
NEPOZNÁME SVOJICH ZÁKAZNÍKOV!
Ak si myslíš, že už sa nehnevám, mýliš sa.
Počas úteku som sa nahnevala ešte viac.
Hovorí sa tomu multitasking.
Bola to jedna z mojich zručností na prihláške.
Vieš, na tej, ktorú si sfalšoval.
Prisahám, že sme to neurobili. Čestné podvodnícke.
Vážne?
Ak ste to neboli vy, kto tam pridal upravené fotky mňa ako veslujem,
aby ma prijali do tábora?
To ja.
Ty? Ty?
Nie, určite som to bol ja!
Nie, spravila som to ja.
Ale Marge, veď ty si ty.
Si milá, nevinná, nepokaziteľná.
Oco, pokazili sme mamu.
Nie. Nie!
Čo som to spravil?
Okrem všetkého, čo som spravil.
Áno, spravila som podvod.
A ty si mi ukázal ako na to,
ale nechcela som vyhrať sušičku na mäso
ani šampón na bradu značky Harley Davidson.
Ak chceš, aby tvoje deti uspeli, nepodvádzať znamená ukracovať ich.
Mama, kvôli tvojmu podvodu som prišla aj o šancu dokázať, čo viem.
Makala som. Upratala som pláž.
Naučila som starých ľudí používať e-mail.
Pracovala som s písmom veľkosti 72.
Za všetko môžeme my.
Synak, spravili sme príšernú chybu.
Ale môžeme sa z nej poučiť.
Už nikdy sa nezbližujme.
Máš pravdu. Nikdy viac.
Sľúb mi, že toto je naše posledné objatie.
Prisahám, oco. Prisahám.
Tak tu ste.
Skoro sme vás nenašli,
keby sme nepočuli to vracanie z pocitu viny.
Do toho. Zabite ma. Rozseknite mi lebku.
Nezaslúžim si žiť po tom, ako som pokazil jedinú dobrú bytosť, ktorú poznám.
Čo ja viem.
Len sme ti chceli trochu naložiť.
No, možno ťa môžeme aj zabiť,
ale asi by si najprv musel niečo podpísať.
Nikto nikoho nezabije.
No tak.
Simpsonovci pôjdu s nami.
Myslíte, že po tomto ostaneme priateľmi alebo sa prestaneme baviť?
Hej, prestaneme sa baviť.
SPRINGFIELDSKÁ UNIVERZITA
Toto je tábor, do ktorého som sa chcela dostať.
Určite vedia o sfalšovanej prihláške.
Vitajte, Simpsonovci. Snáď vám nevadí,
TÁBOROVÝ DEKAN
...že vás sem priviedol futbalový tím našej univerzity.
Chcem sa ospravedlniť za svoju účasť na sfalšovanej prihláške.
S matkou sa musíme porozprávať o úprimnosti.
Lisa, nehnevaj sa na mamu.
Možno to nevieš,
ale táto inštitúcia má dejiny plné akceptácie podvádzania.
Sme predsa v tábore Springfieldskej univerzity.
TSU.
Takže vám môj podvod nevadí?
To ani nehovorte, dekan Belichick.
Myslíš, že iba tvoja prihláška bola prikrášlená?
Len sa na to pozri.
Toto 10-ročné dievča tvrdí, že vykonáva otvorené operácie srdca.
Táto 12-ročná vraví, že to ona vymyslela veľké široké slamky pre bublinkový čaj.
A vieš čo? Všetky sme ich prijali.
VHODNÁ PRE TSU
Ale ja chcem žiť eticky.
Taký je svet.
Daňovníci skrývajú peniaze pred daňovým. Profily v zoznamkách sú plné lží.
Hráči Houston Astros práve vymýšľajú spôsoby podvodov,
o akých sa ti ani nesnívalo.
Tu v TSU sme sa rozhodli prijať podvádzanie
a pripraviť našich študentov a študentky na skutočný život.
Nie taký, aký by niektorí chceli.
Čo povieš, Lisa?
Prijmeš naše najprestížnejšie letné štipendium Lanca Armstronga?
PODVÁDZANIE BEZ OBÁV
Či chcem riskovať všetko, v čo verím,
a odmietnuť spraviť niečo, v čo neverím?
Vyberám si úprimnosť.
Som na teba hrdá.
Hej. Už odchádzam,
opúšťam túto miestnosť a jedinečnú príležitosť.
Už som skoro von. Aha.
Ženú ma moje zásady.
Mám ťa troška potlačiť?
Môžeš?
Povedzte trénerke veslárstva, že nás mrzí, že bola oklamaná.
Myslím, že je na to zvyknutá.
Máte chvíľu, Homer?
Sledoval som vaše neuveriteľne nečestné výstrelky.
Úctyhodné.
Až tak, že by som vám rád ponúkol miesto profesora
na našej Fakulte podvádzania.
Čo poviete?
Chcete sa podieľať na výchove budúcich systémových podvodníkov?
Nie.
Konečne ma vysoká škola niečo naučila.
Lekciu.
Podvádzanie takmer zničilo moju manželku.
Má v sebe toľko lásky a dobra, koľko sa len do zelených šiat zmestí.
Už nikdy nebudem podvádzať.
Iba pri diétach.
Dobre, takto sa hádžu žabky.
Kedysi mi to šlo lepšie.
Kde je vlastne Bart?
Vravel, že má niečo každý štvrtok od siedmej do deviatej.
CENTRUM JIMA HARBAUGHA PRE NEFÉROVÉ VÝHODY
Úvod do podvádzania
Študenti, pozrite sa doľava. Teraz sa pozrite doprava.
Týchto ľudí sa naučíte podvádzať.
Preklad titulkov: Richard Varga